তারেক রহমানের বিরুদ্ধে ষড়যন্ত্র করলে বিএনপি আন্দোলন কর্মসূচি দিতে বাধ্য হবে উল্লেখ করে রুহুল কবির রিজভী বলেন, আওয়ামী লীগের আজ্ঞাবহ ফখরুদ্দীন সরকার দুই বছর ক্ষমতায় ছিল, তারেক রহমানের বিরুদ্ধে দুর্নীতির কোনো প্রমাণ হাজির করতে পারেনি। অবৈধ কোনো সম্পদের অস্তিত্ব পায়নি।তারেক রহমানের কোনো অবৈধ সম্পদ থাকলে আওয়ামী লীগ এত দিন বসে থাকত না। এত দিন পর দুদককে দিয়ে তারেক রহমানের অবৈধ সম্পদ অনুসন্ধান করা হচ্ছে। এটা বিএনপির বিরুদ্ধে সরকারের নতুন ষড়যন্ত্র। বক্তব্যে পৌরসভা নির্বাচনে আবারও কারচুপির অভিযোগ করেন রিজভী।